
讙讬讟讬谉 注讙 注"讘 - 驻讬专讜砖 砖讟讬讬谞讝诇抓

讻讗砖转 讗讬砖 诇讻诇 讚讘专讬讛 (诇讻诇 注谞讬讬谞讬讛 讜讻诇 讚讬谞讬讛) 讜诇讙讘讬 讗讬住讜专讛 诇讗讚诐 讗讞专. 专' 讬讜住讬 讗讜诪专: 讚讬谞讛 讻诪讙讜专砖转 讜讗讬谞讛 诪讙讜专砖转, 砖讛讬讗 住驻拽 谞砖讜讗讛, 讜讗祝 诇讙讘讬 讗讞专 鈥� 讗讬住讜专讛 讛讜讗 讻住驻拽 讘诇讘讚.


讗 讙诪专讗 转谞讜 专讘谞谉 [砖谞讜 讞讻诪讬诐]: 专讗讜讛 诇讗讞专 诪转谉 讙讟 讝讛 砖谞转讬讬讞讚讛 注诪讜, 注诐 讘注诇讛 讘讗驻讬诇讛 讗讜 砖讬砖谞讛 注诪讜 转讞转 诪专讙诇讜转 讛诪讟讛 鈥� 讗讬谉 讞讜砖砖讬谉 砖诪讗 谞转注住拽讜 讘讚讘专 讗讞专, 讻诇讜诪专, 讘讘讬讗讛, 讜讞讜砖砖讬谉 诪砖讜诐 讝谞讜转 讜讗讬谉 讞讜砖砖讬谉 诪砖讜诐 拽讚讜砖讬谉. 专' 讬讜住讬 讘专' 讬讛讜讚讛 讗讜诪专: 讗祝 讞讜砖砖讬谉 诪砖讜诐 拽讚讜砖讬谉. 讚讘专讬 讛讘专讬讬转讗 讛讝讜 讗讬谞诐 讘专讜专讬诐, 砖讛专讬 转讞讬诇讛 讗诪专 砖讗祝 砖谞转讬讬讞讚讛 讗讬谉 讞讜砖砖讬诐 诇讘注讬诇讛, 讜讗讞专 讻讱 讗诪专 砖讞讜砖砖讬诐 诇砖讜诐 讝谞讜转.


 讜砖讜讗诇讬诐:  诪讗讬 拽讗诪专 [诪讛 讗诪专]? 讗诪专 专讘 谞讞诪谉 讗诪专 专讘讛 讘专 讗讘讜讛, 讛讻讬 拽讗诪专 [讻讱 讗诪专]: 讗诐 专讗讜讛 砖诇讗 专拽 谞转讬讬讞讚讛 注诪讜, 讗诇讗 专讗讜讛 砖谞讘注诇讛 诇讜 诪诪砖 鈥� 讞讜砖砖讬谉 诪砖讜诐 拽讬讚讜砖讬谉, 砖诪讗 讛讬转讛 讘注讬诇讛 讝讜 讻讚讬 诇讞讝讜专 讜诇拽讚砖讛 诇讗讞专 砖讙讬专砖讛. 讗讘诇 讗诐 谞转谉 诇讛 讻住驻讬诐 讘住诪讜讱 诇讘注讬诇讛 鈥� 讞讜砖砖讬谉 专拽 诪砖讜诐 讝谞讜转, 讚讗诪专讬谞谉 [砖讗讜诪专讬诐 讗谞讜]: 讘讚诪讬 讗转谞谞讛, 讻讝讜谞讛, 谞转谉 诇讛 讻住祝 讝讛, 讜讗讬谉 讞讜砖砖讬谉 诪砖讜诐 拽讬讚讜砖讬谉. 专' 讬讜住讬 讘专' 讬讛讜讚讛 讗讜诪专: 讗祝 讘讝讜 讘诪拽专讛 讝讛 讞讜砖砖讬谉 诪砖讜诐 拽讬讚讜砖讬谉, 砖诪讗 谞转谉 诇讛 讗转 讛讻住祝 诇砖诐 拽讬讚讜砖讬谉.


 讜讗讜诪专讬诐: 讗诐 讻谉, 诇讚专讱 讝讜 砖诇 讛住讘专 讛讘专讬讬转讗 讬砖 诇讜诪专:  讻诪讗谉 讗讝诇讗 [讻讚注转 诪讬 讛讜诇讻转] 讛讗 [讝讜] 砖讗诪专 专讘讛 讘专 讘专 讞谞讛 讗诪专 专' 讬讜讞谞谉: 诪讞诇讜拽转 讘讬转 砖诪讗讬 讜讘讬转 讛诇诇 (讙讬讟讬谉 驻讗,讗) 讘讙专讜砖讛 砖谞转讬讬讞讚 注诪讛 讘注诇讛 诇讗讞专 讙讬专讜砖讬谉, 砖诇讚注转 讘讬转 砖诪讗讬 讗讬谞讛 爪专讬讻讛 讙讟 砖谞讬, 讜诇讘讬转 讛诇诇 爪专讬讻讛, 诪讞诇讜拽转 讝讜 讗讬谞讛 讗诇讗 讻砖专讗讜讛 砖谞讘注诇讛, 讗讘诇 诇讗 专讗讜讛 砖谞讘注诇讛 鈥� 讚讘专讬 讛讻诇 讗讬谉 爪专讬讻讛 讛讬诪谞讜 讙讟 砖谞讬, 讻诪讗谉 [讻诪讬] 诪讛讚注讜转 砖讛讜讝讻专讜 讘讘专讬讬转讗?


 鈥� 讻讚讘专讬 讛讻诇, 讻讚注转 转谞讗 拽诪讗 讜专' 讬讜住讬 讘专' 讬讛讜讚讛, 砖砖谞讬讛诐 讗讜诪专讬诐 砖讻讗砖专 诇讗 专讗讜讛 砖谞讘注诇讛 讗讬谉 讞讜砖砖讬诐 诇拽讬讚讜砖讬谉 讜讗讬谞讛 爪专讬讻讛 讙讟 砖谞讬.


诪转拽讬祝 诇讛 [诪拽砖讛 注诇 讻讱] 讗讘讬讬, 注诇 讛注诪讚转 讛讘专讬讬转讗 讘讗讜驻谉 讝讛, 砖谞讞诇拽讜 转谞讗 拽诪讗 讜专' 讬讜住讬 讘专' 讬讛讜讚讛 讘诪拽专讛 砖谞转谉 诇讛 讻住驻讬诐 诇讗讞专 砖讘注诇讛: 诪讬讚讬 [讜讻讬] 讻住驻讬诐 拽转谞讬 [砖谞讛 砖诐]? 讜讛专讬 诇讗 讛讜讝讻专 讘讘专讬讬转讗 讻诇诇 诪转谉 讻住祝!


讗诇讗 讗诪专 讗讘讬讬: 讬砖 诇讞讝讜专 诪谉 讛讛住讘专 讛拽讜讚诐, 讜讛讻讬 拽讗诪专 [讻讱 讗诪专] 讘讘专讬讬转讗: 讗诐 专讗讜讛 砖谞讘注诇讛 鈥� 讞讜砖砖讬谉 诪砖讜诐 讝谞讜转, 讜讗讬谉 讞讜砖砖讬谉 诪砖讜诐 拽讬讚讜砖讬谉. 专' 讬讜住讬 讘专' 讬讛讜讚讛 讗讜诪专: 讗祝 讞讜砖砖讬谉 诪砖讜诐 拽讬讚讜砖讬谉.


讜讗讜诪专讬诐: 讗诐 讻谉 讻诪讗谉 讗讝诇讗 [讻讚注转 诪讬 讛讜诇讻转] 讛讗 [讝讜] 砖讗诪专 专讘讛 讘专 讘专 讞谞讛 讗诪专 专' 讬讜讞谞谉: 诪讞诇讜拽转 讘讬转 砖诪讗讬 讜讘讬转 讛诇诇 鈥� 讻砖专讗讜讛 砖谞讘注诇讛, 讗讘诇 诇讗 专讗讜讛 砖谞讘注诇讛 鈥� 讚讘专讬 讛讻诇 讗讬谉 爪专讬讻讛 讛讬诪谞讜 讙讟 砖谞讬, 讻诪讗谉 [讻砖讬讟转 诪讬]?


鈥� 讻讚注转 专' 讬讜住讬 讘专' 讬讛讜讚讛, 砖讛讜讗 住讘讜专 讻讘讬转 讛诇诇 砖讗诐 专讗讜讛 砖谞讘注诇讛 鈥� 讞讜砖砖讬诐 诇拽讬讚讜砖讬谉 讜爪专讬讻讛 讙讟 砖谞讬, 砖讗讬诇讜 诇讚注转 讛转谞讗 拽诪讗 讗祝 讻砖专讗讜讛 砖谞讘注诇讛 讗讬谉 讞讜砖砖讬诐 诇拽讬讚讜砖讬谉.


诪转拽讬祝 诇讛 [诪拽砖讛 注诇 讻讱] 专讘讗: 讗诐 讻谉, 砖讻讱 讗转讛 诪驻专砖 讗转 讛讘专讬讬转讗 诪讗讬 [诪讛 驻讬专讜砖] 诇砖讜谉 专' 讬讜住讬 讘专' 讬讛讜讚讛 "讗祝 讘讝讜 讞讜砖砖讬谉 诪砖讜诐 拽讬讚讜砖讬谉"? 讜讛专讬 讗诐 讞讜砖砖讬诐 诇拽讬讚讜砖讬谉 讗讬谉 讞讜砖砖讬诐 诇讝谞讜转! 


讗诇讗 讗诪专 专讘讗, 讛讻讬 拽讗诪专 [讻讱 讗诪专] 讘讘专讬讬转讗: 专' 讬讜住讬 讘专 专' 讬讛讜讚讛 讗讜诪专: 讗祝 讗诐 诇讗 专讗讜讛 砖谞讘注诇讛 鈥� 讞讜砖砖讬谉 诪砖讜诐 拽讬讚讜砖讬谉.


讜讗诐 讻谉 讻诪讗谉 讗讝诇讗 [讻讚注转 诪讬 讛讜诇讻转] 讛讗 [讝讜] 砖讗诪专 专讘讛 讘专 讘专 讞谞讛 讗诪专 专' 讬讜讞谞谉: 诪讞诇讜拽转 讘讬转 砖诪讗讬 讜讘讬转 讛诇诇 鈥� 讻砖专讗讜讛 砖谞讘注诇讛, 讗讘诇 诇讗 专讗讜讛 砖谞讘注诇讛 鈥� 讚讘专讬 讛讻诇 讗讬谉 爪专讬讻讛 讛讬诪谞讜 讙讟 砖谞讬, 讻诪讗谉 [讻砖讬讟转 诪讬]?


鈥�/b> 砖诇讗 讻讞讚 [讻讗讞讚] 诪谉 讛转谞讗讬诐, 砖讛专讬 诇驻讬 驻讬专讜砖讜 砖诇 专讘讗 讞讻诪讬诐 讗讬谞诐 讞讜砖砖讬诐 诇拽讬讚讜砖讬谉 讗驻讬诇讜 讻砖专讗讜讛 砖谞讘注诇讛, 讜专' 讬讜住讬 讘专 专' 讬讛讜讚讛 讞讜砖砖 讙诐 讻砖诇讗 专讗讜讛.


讘 砖谞讬谞讜 讘诪砖谞讛: 诪讛 讛讬讗 讘讗讜转谉 讛讬诪讬诐? 鈥� 专' 讬讛讜讚讛 讗讜诪专: 讻讗砖转 讗讬砖 诇讻诇 讚讘专讬讛, 专' 讬讜住讬 讗讜诪专: 诪讙讜专砖转 讜讗讬谞讛 诪讙讜专砖转.


转谞讗 [砖谞讛 讛讞讻诐 讘讘专讬讬转讗]: 讜讘诇讘讚 砖讬诪讜转, 砖讛专讬 讗诐 讬拽讜诐 诪讞讜诇讬讜 讘讜讜讚讗讬 砖诇讗 讛转拽讬讬诐 讛转谞讗讬, 讜讗讬谞讛 诪讙讜专砖转 讻诇诇. 讜砖讜讗诇讬诐: 讜诇讻讬 诪讬讬转 讛讜讬 讙讬讟讗 [讜讻讗砖专 讬诪讜转 讬讛讬讛 讝讛 讙讟]? 讜谞诪爪讗 讗讬驻讜讗 砖专' 讬讛讜讚讛 讜专' 讬讜住讬 住讘讜专讬诐 砖诇讗 讞诇 讛讙讟 讗诇讗 诇讗讞专 诪讬转转 讛讘注诇? 讜讛讗 拽讬讬诪讗 诇谉 [讜讛专讬 诪讜讞讝拽 诇谞讜] 砖讗讬谉 讙讟 诇讗讞专 诪讬转讛! 讗诪专 专讘讛: 讘讗讜诪专 "讬讛讬讛 讝讛 讙讟 诪注转 讗讞专讜谞讛 砖讗谞讬 讘注讜诇诐", 讻诇讜诪专, 讻诇 注讜讚 讗谞讬 讘讞讬讬诐, 讜讬讞讜诇 讝诪谉 诪讜注讟 诇驻谞讬 讛诪讬转讛.


讙 转谞讜 专讘谞谉 [砖谞讜 讞讻诪讬诐]: 讬诪讬诐 砖讘讬谞转讬诐 注讚 砖讞诇 讛讙讟 诇驻谞讬 诪讬转转 讛讘注诇 鈥� 讘注诇讛 讝讻讗讬 讘诪爪讬讗转讛, 砖讞驻抓 砖诪爪讗讛 砖讬讬讱 诇讜, 讻转拽谞转 讞讻诪讬诐 砖诪爪讬讗转 讗砖讛 诇讘注诇讛, 讜讘诪注砖讛 讬讚讬讛, 砖砖讻专 注讘讜讚转讛 砖讬讬讱 诇讜, 讜讘讛驻专转 谞讚专讬讛 砖讬讻讜诇 诇讛驻专 谞讚专 砖谞讚专讛, 讜讬讜专砖讛 讗诐 诪转讛 讘讬谞转讬讬诐,

